คือหนูกับแฟนไม่ได้มีเพศสัมพันธ์ค่ะ แต่แบบคล้ายๆทำออรัลเซ็กส์กันเฉยๆ แฟนก็ช่วยหนูก่อน แล้วหลังจากนั้นหนูก็ช่วยแฟนค่ะ แล้วมีเอาอวัยวะเพศถูๆไถๆกัน หนูกังวลเลยซื้อยาคุมฉุกเฉินมากินค่ะ ได้กินยาคุมฉุกเฉิน ภายใน24 ชม.ค่ะ แล้วกินเม็ดที่ 2 อีกในเวลา 12 ชม.ค่ะ เหตุการณ์นี้เกิดขึ้นเมื่อวันที่ 6 พค. ค่ะ แล้วปกติประจำเดือนหนูชอบคลาดเคลื่อนค่ะ บ้างก็มาวันที่1 20 แต่เดือนที่แล้วมาประมาณวันที่ 7-8 เลยไม่แน่ใจว่าประจำเดือนนี้จะมาวันที่เท่าไหร่ค่ะ หลังกินยาคุมฉุกเฉินได้ 5 วัน ก็มีตกขาวออกสีน้ำตาลออกมาค่ะ แล้วมาวันนี้มีเลือดออกค่ะ ที่หนูอยากถามคือ 1.จะมีโอกาสท้องมั้ยคะ? 2.เลือดคือเลือดอะไรคะ 3.ประจำเดือนควรมาประมาณวันที่เท่าไหร่คะ 4.ออรัลเซ็กส์ทำให้ท้องได้มั้ยคะ 5.น้ำหล่อลื่นติดมือแล้วสอดเข้าไปในช่องคลอดจะท้องมั้ยคะ
สวัสดีค่ะ 1. หากไม่ได้มีการสอดใส่อวัยวะเพศชายเข้าช่องคลอดและไม่ได้มีการหลั่งน้ำอสุจิในช่องคลอด โอกาสที่จะตั้งครรภ์ก็ไม่มีค่ะ2. การมีตกขาวสีน้ำตาลออกมา และตามด้วยเลือดออกในวันนี้ เลือดดังกล่าวน่าจะเป็นประจำเดือนได้ เนื่องจากอยู่ในช่วงวันที่ประจำเดือนควรจะมาค่ะ3. ประจำเดือนมักจะมาในช่วงเวลาเดิม หรืออาจมาช้ากว่าปกติได้ประมาณ 1 สัปดาห์4. การทำออรัลเซ็กส์ ไม่ได้ทำให้เกิดการตั้งครรภ์ได้ค่ะ5. หากนิ้วมือเปื้อนเฉพาะน้ำหล่อลื่น ไม่ได้เปื้อนน้ำอสุจิ การนำนิ้วมือดังกล่าวเข้าช่องคลอด ไม่ได้ทำให้เกิดการตั้งครรภ์ได้ค่ะ